b'\n_START_ARTICLE_\nAdam Ivanovi\xc4\x8d Balla\n_START_SECTION_\n\xc5\xbdivljenje\n_START_PARAGRAPH_\nPri desetih letih je njegova dru\xc5\xbeina, v sklopu ve\xc4\x8djega gr\xc5\xa1kega eksodusa, pobegnila iz Gr\xc4\x8dije v Rusijo zaradi tur\xc5\xa1kega preganjanja; tu je vstopil v Gr\xc5\xa1ki korpus oz. Artilerijsko-in\xc5\xbeenirsko srednjo \xc5\xa1olo._NEWLINE_Leta 1782 je kon\xc4\x8dal \xc5\xa1olanje, nato pa je bil kot podporo\xc4\x8dnik preme\xc5\xa1\xc4\x8den v Aleksopoljski pehotni polk; \xc5\xa1e istega leta se je udele\xc5\xbeil bojev proti krimskim Tatarom. 21. julija 1786 je bil kot poro\xc4\x8dnik preme\xc5\xa1\xc4\x8den v Litvanski lovski polk, s katerim se je kot stotnik udele\xc5\xbeil vojne proti Turkom v letih 1787-91. Za zasluge v vojni je bil 6. decembra 1788 povi\xc5\xa1an v drugega majorja in 11. decembra 1790 v prvega majorja._NEWLINE_Udele\xc5\xbeil se je tudi bojev proti Poljakom v letih 1792 in 1794 in sicer kot poveljnik 4. bataljona litvanskih lovcev. 21. oktobra 1797 je bil imenovan za poveljnika 12. lovskega polka; med 17. januarjem in 8. majem 1799 pa je bil tudi \xc5\xa1ef tega polka, nato spet poveljnik in od 2. marca 1800 ponovno \xc5\xa1ef polka._NEWLINE_30. oktobra 1798 je bil povi\xc5\xa1an v polkovnika in 2. marca 1800 v generalmajorja. V letih 1806-10 se je ponovno udele\xc5\xbeil bojev proti Turkom. Leta 1810 je postal brigadni poveljnik v 7. pehotni diviziji._NEWLINE_Med bitko za Smolensk je padel \xc5\xbee drugi dan bitke.'